OBRAZAC IZVJEŠĆA O PROVEDENOM SAVJETOVANJU

|  |
| --- |
|  **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| **Naziv akta/dokumenta za koji je provedeno savjetovanje:** | Prijedlog Pravilnika za provedbu mjere poticanja korištenja obnovljivih izvora energije u obiteljskim kućama na području Grada Dubrovnika kroz sufinanciranje troškova izrade projektne dokumentacije, te nabave, instaliranja i ugradnje opreme za fotonaponske sunčeve (FN) module za proizvodnju električne energije |
| **Naziv tijela nadležnog za izradu nacrta / provedbu savjetovanja** | Grad DubrovnikUpravni odjel za turizam, gospodarstvo i more |
| **Cilj i glavne teme savjetovanja** | Gradsko vijeće Grada Dubrovnika na 17. sjednici održanoj 27. prosinca 2022., donijelo je Zaključak o usvajanju Akcijskog plana energetske učinkovitosti Grada Dubrovnika za razdoblje 2022.-2024. godina kojim je utvrđena trogodišnja provedbena politika za poboljšanje energetske učinkovitosti na području Grada Dubrovnika . U predmetnom planu pod točkom 5. Planirane mjere energetske učinkovitosti, Mjeri 9 - Poticanje korištenja OIE u obiteljskim kućama, planiran je projekt sufinanciranja troškova građanima za izradu projektne dokumentacije, te nabavu, instalaciju i ugradnju opreme fotonaponskih sunčevih (FN) modula na obiteljskim kućama na području Grada do 10 kW.Navedena mjera poticanja korištenja OIE u obiteljskim kućama, planira se provesti u dva dijela i to prvi kroz sufinanciranje troškova izrade projektne dokumentacije (2023. godina) i drugi kroz sufinanciranje troškova nabave, te instaliranja i ugradnje opreme fotonaponskih sunčevih (FN) modula do 10 kW (2024. godina). U Proračunu Grada Dubrovnika za 2023. godinu u Upravnom odjelu za turizam, gospodarstvo i more, u glavi 8013 Razvoj gospodarstva i poduzetništva, na projektu Sufinanciranje mjere energetske učinkovitosti kućanstava – solari na kontu 37 – Nakande građanima i kućanstvima na temelju osiguranja i druge nakande, planiran je iznos od 199.084 EUR, a u projekciji za 2024. godinu iznos od 364.988 EUR. Donošenje Akcijskog plana, te proračuna Grada u kojima su planirane gore navedene aktivnosti i osigurana novčana sredstva, bitan su preduvjet za provođenje ovog projekta. Nadalje, još jedan bitan preduvjet je i donošenje predmetnog Pravilnika Grada Dubrovnika kojim se između ostalog propisiju uvjeti i kriteriji za dodjelu bespovratnih novčanih sredstava, dokazi sposobnosti , način provedbe javnog poziva, te druga bitna pitanja za provedbu istog, a sve u cilju povećanja obnovljivih izvora energije u postojećoj potrošnji električne energije u kućanstvima, te smanjenje emisije stakleničkog plina CO2, kao i poboljšanja energetske učinkovitosti na području Grada Dubrovnka.  |
| **Objava dokumenta za savjetovanje** | *Poveznica na objavljeno savjetovanje*[https://www.dubrovnik.hr/vijesti/javno-savjetovanje---pravilnik-za-provedbu-mjere-poticanja-koristenja-obnovljivih-izvora-energije-u-obiteljskim-kucama-na-podrucju-grada-dubrovnika-kroz-sufinanciranje-troskova-izrade-projektne-dokumentacije-te-nabave-instaliranja-i-ugradnje-opreme-za-fotonaponske-sunceve-(fn)-module-za-proizvodnju-elektricne-energije-16510](https://www.dubrovnik.hr/vijesti/javno-savjetovanje---pravilnik-za-provedbu-mjere-poticanja-koristenja-obnovljivih-izvora-energije-u-obiteljskim-kucama-na-podrucju-grada-dubrovnika-kroz-sufinanciranje-troskova-izrade-projektne-dokumentacije-te-nabave-instaliranja-i-ugradnje-opreme-za-fotonaponske-sunceve-%28fn%29-module-za-proizvodnju-elektricne-energije-16510) |
| **Razdoblje provedbe savjetovanja** | Javno savjetovanje sa zainteresiranom javnošću zaPrijedlogPravilnika za provedbu mjere poticanja korištenja obnovljivih izvora energije u obiteljskim kućama na području Grada Dubrovnika kroz sufinanciranje troškova izrade projektne dokumentacije, te nabave, instaliranja i ugradnje opreme za fotonaponske sunčeve (FN) module za proizvodnju električne energije*, p*rovedeno je u razdoblju od 24. siječnja 2023. do 9. veljače 2023. |
| **Pregled osnovnih pokazatelja uključenosti savjetovanja s javnošću** | Pristigla je jedna anonimna primjedba/prijedlog od 1. veljače 2023. godine, kojim se predlaže izuzeće zahtjeva:„*tekstualni opis i grafički prikaz zahvata ukoliko je nužno izmještanje obračunskog mjernog mjesta u novo susretno postrojenje, te posljedično opis i prikaz spoja razvodnog ormara građevine na susretno postrojenje“, uz obrazloženje*: „budući da je obračunsko mjerno mjesto u nadležnosti HEP ODS-a i jedino HEP ODS ima nadležnost nad istim i može tražiti izmještanje. Prema tome Podnositelj ne može imati informaciju o potrebi izmještanja ako nema suglasnost HEP ODS-a, a ona se ne zahtjeva kao uvjet prijave, samo je navedeno da se dodatno boduje.“  |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Dostavljena primjedba se odbacuje kao neutemeljena budući je u članku 4. stavak 11. Pravilnika navedeno da  glavni elektrotehnički projekt treba sadržavati odobrenja, suglasnosti i posebne uvjete građenja, ukoliko su potrebni ili izjavu projektanta glavnog elektrotehničkog projekta-ovlaštenog inženjera elektrotehnike, da isti nisu potrebni. Tako će korisnik obračunskog mjernog mjesta, odnosno projektant u svom glavnom elektrotehničkom projektu dati potrebne suglasnosti, odnosno u ovom slučaju HEP-ODS-a  (elektroenergetsku suglasnost za eventualno izmještanje OMM-a ukoliko je potrebno), a koje će ishoditi od nadležnog predstavnika HEP-ODS-a u ovom slučaju DP Elektrojuga. Isto tako glavni elektrotehnički projekt će sadržavati i troškovnik sa definiranim troškovima zahvata ukoliko bude potreban. |
| **Troškovi provedenog savjetovanja** | Provedba internetskog savjetovanja nije iskazivala dodatne financijske troškove. |
| **Tko je i kada izradio izvješće o provedenom savjetovanju?** | Ime i prezime:Anita Burić | Datum:16. veljače 2023. |